Lê-Jou-Eier: Ons vier Moedertaaldag #Afrikaans - Dis Ekke
Posted by HesterLeyNel on 2019-02-21
Maroela Media se webtuiste herinner my vroegoggend daaraan dat Internasionale Moedertaaldag jaarliks wêreldwyd op 21 Februarie gevier word om die bewustheid van taalkundige en kulturele verskeidendenheid en veeltaligheid te bevorder.
Watter beter dag is daar dan om so 'n bietjie stil te staan by die uitdrukkings, sêgoed en idiome wat ons moedertaal so 'n kleurvolle taal maak? Ek kuier graag op hierdie webtuiste by afrikaans > idiome & uitdrukkings en vanoggend het ek eers weer stilgegestaan by 'n paar "varsgebekte" uitdrukkings. Dis Viva se inisiatief wat mense aanmoedig om onopgetekende woorde of sêgoed in te stuur vir moontlike optekening en bewaring vir die nageslag.
Jy gaan ons weer laat kopkrap. Dis makliker om oor liefde te skryf. 🤔
Hierdie verhaal kan mos ook liefdevol wees!
Dis nou te wonderlik! Mooi gedagte. Maar ek stem saam met kameeltjie dit gaan my laat kopkrap!!
Ja, maar kopkrap bring die kreatiwiteit na vore.
Haha, dis ook waar.
Al wat ek weet, as ek so na 10 jaar van blogging kyk, is dat die blog-uitdagings al hoe uitdagender raak by die week! 😳
Lekker! Ons oefen die grysstof. Rise to the occasion! Jy doen dit in elke geval elke keer baie goed.
Oppas! Net mooi as jy dink jy is oulik, glip die mat en sit jy op jou sitvlak met 'n gebreekte stuitjie.
Ja, enh om elke keer op te staan is séér!
Nee, dit is nie. Kyk na die betekenisse eerder as die sêding, dan skryf die storie homself.
Sal dieppp dink!😄
Varsgebek, lekker. Ek gaan my breinselle buig en probeer om nie soos 'n kortsokkie te Afrikaans nie.😉
Moet net nie kriekspring nie, want dan verloor jy jou vierkantswortel.
Nee nooit. Ek gaan sê dat sê sy sit kan kry en nie soos n satteliet sonder sein aangaan nie
Hahaha, goeie een. Ek laaik hierdie woordspel.
Joe julle praat MOEILIKE woorde. kortsokkie. kriekspring. Huh?
Wel, myne is geskryf, dalk is dit 'n kortsokkie, dalk 'n krieksprong, wie sal weet?
Joe, jy's vinnig van die merk af. Ek gaan kyk.
As ek dit nie dadelik doen nie, dan is dit volgende Vrydag en het ek nog nie daarby uitgekom nie.
O nee, ek kan 'n ding laaaank en geduldig uitstel. Ek sê altyd ek werk goed onder druk. Fluister* ek flous natuurlik niemand nie, nie eens myself nie.
Ek hoop ek het die woorde reg verstaan!
Jy het dit beslis begryp. Dis so 'n lekker woordspeletjie hierdie – ek geniet dit vreeslik. Onthou jy met ons vorige idioom-uitdaging het ons almal weke lank vreeslike idiomatiese taal gebesig?
Dis regtig so dat as jy eers die idiome verstaan, die storie sommer net vanaelf gebeur.
Ek was ook nogal verbaas toe ek die vier varsgebektes, wat sommer lukraak uitgesoek is, so beskou en sien – hel! hier's 'n storie.
Hulle hoort bymekaar.
I love it when you speak foreign 😣
Haha. Kameel, dis die lekkerste woorde en idiome hierdie wat die volk sommer self opgedroom het. Wel, dit is mos maar hoe idiome ontstaan. Jy moet gaan kuier op Viva se webtuiste https://viva-afrikaans.org/ – as ek 'n woord teëkom wat ek nie ken nie of nie weet hoe om te spel nie, gaan klop ek heel eerste hier aan. En dan kuier ek sommer daar vir die res van die dag. Ek gaan nog eendag my pajamas saamvat en by Viva gaan intrek.
Sal gaan kuier maar my pajamas saamvat kan ek nie. Ek mix my tale so dat ek geskors gaan word voordat ek ander verlei.
Oooh hê êh, julle!!
Ons hou jou op jou tone!
Pasella se donkie loop, sy deel net lakens uit, sy maak my mal. Loop op en af in haar hok asof sy vergeet het waar haar vierkantswortel is…🤣🤣🤣
Ai dierbaar. Het sy nou heeltemal herstel van die infeksies in haar lugweë?
Nie heeltemaal nie. Lyk of haar longe n knou weg het. Sys vreeslik beneek deesdae…
Ag siestog man en die winter lê voor. Julle gaan maar versigtig moet leef in die koue maande.
Ja ek gaan haar weer in die huis moet hou, my arme ore…
Hier is klaar 'n knyp in die lug en die somer hét so laat begin. Ek strandloop die hele dag – kry niks gedaan nie.
Ek sou ook as ek daar gebly het…
Mmmmmm beslis 'n uitdaging
Dis mos lekker om die brein so 'n bietjie te oefen 😀
You are bound to find this article interesting to read: https://theconversation.com/language-and-identity-lessons-from-a-unique-afrikaans-community-in-patagonia-107907?fbclid=IwAR2c1CmvyyrSbMJpBF8cD_MRwq25W_DlJqMrftpj89aweuD3aNVTgkse1fk
Very interesting indeed. It just goes to show how closely people identify with language and traditions.